Κυδώνια γιαχνί
Όσο σκληρά και στυφά είναι ωμά, τόσο γλυκά και μαλακά γίνονται τα κυδώνια στην κατσαρόλα. Mαγειρεμένα με ντομάτα και κρεμμύδι γίνονται ένα αναπάντεχα νόστιμο γιαχνί.
1.500 γρ. κυδώνια, καθαρισμένα και κομμένα σε μισοφέγγαρα πάχους, 2 εκ. 2 ξερά κρεμμύδια, σε λεπτές φέτες, 1 καρότο, χοντροτριμμένο, 400 γρ. ολόκληρα ντοματάκια κονσέρβας, ψιλοκομμένα, 1 φύλλο δάφνης, 1/3 κουτ. γλυκού ζάχαρη, 80 ml ελαιόλαδο αλάτι, φρεσκοτριμμένο πιπέρι
Για να ετοιμάσουμε τα κυδώνια γιαχνί σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι με τα κυδώνια για 3-4 λεπτά, μέχρι να μαλακώσουν ελαφρώς.Προσθέτουμε το καρότο και τη δάφνη και σοτάρουμε για 1-2 λεπτά ακόμη.Ρίχνουμε την ντομάτα, πασπαλίζουμε με αλατοπίπερο και τη ζάχαρη  και ανακατεύουμε απαλά.Περιχύνουμε με 150 ml νερό και μαγειρεύουμε για 20-25 λεπτά με  μισοκεπασμένη την κατσαρόλα, μέχρι να μαλακώσουν όλα τα υλικά και να δέσει η σάλτσα.
Κυδώνι